3. ΝΟΜΟΣ υπ’ αριθ. 1283 της 16/17 Σεπτ. 1982 (ΦΕΚ Α΄ 114)  Για τις προθεσμίες υποβολής αιτήσεων δανειοδότησης των σεισμοπλήκτων και τη ρύθμιση άλλων θεμάτων.  Άρθρ.1.-1.Για την υποβολή αιτήσεων δανειοδότησης από τους σεισμόπληκτους, σύμφωνα με την από 28.7.78 Πράξη Νομοθετικού Περιεχομένου «περί αποκαταστάσεως ζημιών εκ των σεισμών 1978 εις περιοχήν Βορείου Ελλάδος, και ρυθμίσεως συναφών θεμάτων» όπως αυτή κυρώθηκε, τροποποιήθηκε και συμπληρώθηκε με τους νόμ. 867/ 1979, 1048/1980, 1133/1981 και 1190/ 1981, ορίζονται οι παρακάτω προθεσμίες. α)Δύο μήνες για τις περιοχές που αναφέρονται στους νόμ. 867/1979 και 1048/1980 και μόνο για τις ειδικές περιπτώσεις των σεισμόπληκτων που διέμεναν στο εξωτερικό στη διάρκεια που ίσχυε η προθεσμία υποβολής αιτήσεων δανειοδότησης. Με απόφαση του Υπουργού Δημοσίων Έργων καθορίζονται τα δικαιολογητικά που απαιτούνται για τις περιπτώσεις αυτές. β)Δύο μήνες για τις περιοχές που αναφέρονται στους νόμ. 1133/1981 και 1190/1981 και στις σχετικές αποφάσεις της Νομισματικής Επιτροπής. γ)Έξι μήνες για τις περιοχές που αναφέρονται στην Πράξη του Υπουργικού Συμβουλίου αριθ. 33/16-24/2/1982. δ)Οι ανωτέρω προθεσμίες αρχίζουν από την ισχύ του νόμου αυτού ή από την έκδοση των αποφάσεων του αρμόδιου οργάνου για τη λήψη πιστωτικών μέτρων και σε περίπτωση που εκκρεμούν δίκες σχετικές με την ιδιοκτησία του σεισμόπληκτου ακινήτου, από την έκδοση της αμετάκλητης δικαστικής απόφασης περιλαμβανομένων και των περιπτώσεων των νόμ. 867/1979 και 1048/1980. 2.Με απόφαση του Υπουργού Δημοσίων Έργων σε περίπτωση που υποβλήθηκαν εμπρόθεσμα αιτήσεις δανειοδότησης δύναται να ορίζεται προθεσμία για την υποβολή ή συμπλήρωση των δικαιολογητικών μετά την -πάροδο της οποίας οι δικαιούχοι χάνουν το δικαίωμα της δανειοδότησης. Η διάταξη αυτή έχει εφαρμογή και για τις περιπτώσεις επεκτάσεως των διατάξεων των νόμων που αναφέρονται στην προηγούμενη παρ. Ι βάσει του άρθρου πέμπτου του Νόμ. 1190/81. 3.(Προστίθεται παράγραφος στο άρθρο πέμπτο Νόμ. 1190/81 (ανωτ. σελ. 280,43). Άρθρ.2.-«1.Όσοι δηλώσουν την παράνομη σύνδεση του ακινήτου τους με το δίκτυο αποχέτευσης περιοχής αρμοδιότητας της Εταιρείας Υδρεύσεως και Αποχετεύσεως Πρωτευούσης (Ε.ΥΔ.Α.Π.) απαλλάσσονται από το πρόστιμο που προβλέπεται στην παρ. 2 του άρθρ. 23 του Νόμ. 1068/1980 (Φ.Ε.Κ. Α΄ 190), καθώς και από τις ποινικές και λοιπές κυρώσεις που προβλέπονται από το άρθρ. 24 του ίδιου νόμου, αν μέσα σε τρίμηνη προθεσμία από τη σχετική ειδοποίηση από την  Ε.Υ.Δ.Α.Π. προβούν στην καταβολή της οφειλής ή της οριζόμενης κατά τα νόμιμα πρώτης δόσης. Η απαλλαγή αυτή αίρεται αν δεν πληρωθεί εμπρόθεσμα οποιαδήποτε από τις λοιπές δόσεις της οφειλής και στην περίπτωση αυτή το πρόστιμο προσαυξανόμενο κατά την επόμενη παράγραφο υπολογίζεται στο ποσό της καθυστερούμενης δόσης. Τα παραπάνω έχουν ανάλογη εφαρμογή και στις περιπτώσεις που η παράνομη σύνδεση διαπιστώνεται από την Ε.Υ.Δ.Α.Π. ή τους Ο.Τ.Α. Παράνομες συνδέσεις για τις οποίες οφείλονται οι νόμιμες υποχρεώσεις προς την Ε.Υ.Δ.Α.Π. και τους Ο.Τ.Α. είναι σε συνδέσεις με το οριστικό ή εντεταγμένο δίκτυο της περιοχής». Η παρ. 1 αντικαταστάθηκε από τότε που ίσχυε από την παρ. 2 άρθρ. 15 Νόμ. 1647/12-19 Σεπτ. 1986 (ΦΕΚ Α΄ 141), τόμ. 23Α, σελ. 294,48038. 2.Μετά την παρέλευση της προθεσμίας της προηγούμενης παραγράφου το πρόστιμο που προβλέπεται από τη διάταξη της παρ. 2 του άρθρ. 23 του Νόμ. 1068/1980 προσαυξάνεται κατά 50%. «Άρθρ.3.-Με απόφαση των Υπουργών Προεδρίας της Κυβέρνησης, Οικονομικών και Περιβάλλοντος, Χωροταξίας και Δημόσιων Έργων μπορεί στους ιδιώτες που ορίζονται ως μέλη ή πρόεδροι των διοικητικών συμβουλίων των νομικών προσώπων δημοσίου δικαίου που εποπτεύονται από το Υπουργείο Περιβάλλοντος, Χωροταξίας και Δημόσιων Έργων, να ανατίθενται καθήκοντα πλήρους απασχόλησης και να καθορίζεται η αμοιβή αυτών από την ανάληψη των καθηκόντων τους. Η ισχύς της διάταξης αυτής αρχίζει από την 1η Νοεμ. 1993». Το άρθρ. 3, όπως είχε αντικατασταθεί από την παρ. 1 και 2 άρθρ. 42 του Νόμ. 1563/85 (ΦΕΚ Α΄ 151) (Τόμ. 27, σελ. 196, 381), αντικαταστάθηκε και πάλι ως άνω, από την παρ. 10 άρθρ. 6 Νόμ. 2242/30 Σεπτ. – 30 Οκτ. 1994 (ΦΕΚ Α΄162), Τόμ. 23Α, σελ. 294,48087. Άρθρ.4.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως.             (Αντί για τη σελ. 280,45(β) Σελ. 280,45(γ) Τεύχος 1305 Σελ. 49 Σεισμόπληκτοι Στερεάς Ελλάδας (Αττικής, Βοιωτίας κ.λ.π.) 35.Ε.θ.3   880 35.Ε.θ.3 Σεισμόπληκτοι Στερεάς Ελλάδας (Αττικής, Βοιωτίας κ.λ.π.)   881